༄༅།།གཡུ་ཐོག་སྙིང་ཐིག་གི་བཀའ་སྲུང་ཞང་བློན་
དྲག་པོ་སྡེ་དགུའི་འཕྲིན་ལས་གནམ་ལྕགས་ཀྱི་
འཁོར་ལོ་བསྒྱུར་བ་ཞེས་བྱ་བ་བཞུགས་སོ༎
གཡུ་ཐོག་སྙིང་ཐིག་གི་བཀའ་བསྲུང་ཞང་བློན་དྲག་པོ་སྡེ་དགུའི་འཕྲིན་
ལས་གནམ་ལྕགས་ཀྱི་འཁོར་ལོ་ཞེས་བྱ་བ། བླ་མ་དང་ ལྷག་པའི་ ལྷ་ ལ་ ཕྱག་
འཚལ་ལོ།། གང་སྐུ་བཻ་ཌཱུར་ལྷུན་པོ་ལྟར་བརྗིད་མཚན་དཔེའི་དྲི་བས་ཀུན་ནས་
འཁྱུད། གང་གསུངས་ཡན་ ལག་ དྲུག་ ཅུའི་ དབྱངས་ ལྡན་ དྲང་ ངེས་ ཆོས་ ཀྱི་
དགའ་སྟོན་འགྱེད༎ གང་ཐུགས་ཟབ་གསལ་སྤྲོས་བྲལ་མཁྱེན་བརྩེའི་རོལ་པ་
ཀུན་ནས་བརྗིད༎ གང་གི་སྐྱབས་གཅིག་འགྲོ་བའི་བླ་མ་རྒྱལ་བ་མཐིང་མདོག་
དེ་ལ་འདུད༎
འདིར་དབང་ ཐོབ་ ཅིང་ དམ་ ཚིག་ ལ་ གནས་ པའི་ སྔགས་ པ་ གསོ་ རིག་
འཛིན་ཅིང་གཡུ་ཐོག་སྙིང་ཐིག་ལ་མོས་པ་དག་གིས་བཀའ་བསྲུང་ཞང་བློན་དྲག་
པོ་སྡེ་དགུའི་ འཕྲིན་ལས་ཀྱི་ རིམ་པ་ལ་འཇུག་པ་ནི། ཡིད་དང་ མཐུན་ པའི་
གནས་སུ་བྲིས་སྐུའི་མདུན་དུ་གཏོར་མ་སྨན་རག་ཟན་ལིང་ཚོགས་དང་བཅས་པ་
སོགས་དགོས་པའི་ཡོ་བྱད་མ་ཚང་བ་མེད་པ་བྱས་ལ་སྐྱབས་སུ་འགྲོ་བ་ནི། ཧཱུཾ།
རིགས་འདུས་བླ་མ་གུ་ཎ་སྨན་གྱི་བླ། གསོ་རིག་དམ་ཆོས་ཉོན་མོངས་གདུང་བ་
སེལ།། སྨན་གྱི་དྲང་སྲོང་འཕགས་མཆོག་འདུས་པའི་ གཙོ༎ དཀོན་མཆོག་
གསུམ་ ལ་ རྟག་ པར་ སྐྱབས་ སུ་ མཆི༎ ལན་གསུམ། སེམས་ བསྐྱེད་ པ་ ནི། ཧོ།
བདག་གིས་དུས་འདི་ནས་ནི་བྱང་ཆུབ་བར༎ འགྲོ་བའི་ཉེས་གསུམ་ཉོན་མོངས་
བསྒྲལ་བའི་ཕྱིར།། བྱང་ཆུབ་མཆོག་རབ་སྨོན་འཇུག་བྱང་ཆུབ་སེམས།། ཀུན་

2
༄༅༎འབྲི་གུང་སྨན་རྩིས་ཕྱོགས་བསྒྲིགས།
ནས་མི་བཏང་ བརྟེན་པར་སྐྱེད་པར་བགྱིས༎ ལན་གསུམ། ཨོཾ་བཛྲ་ཨ་མྲི་ཏས་
བསངས། སྭ་བྷ་ཝ་[ཝས]སྦྱངས། སྟོང་པའི་ངང་ལས་བདག་གཞན་གཟུང་བ་
དང་འཛིན་པས་བསྡུས་པའི་ཆོས་དང་ཆོས་ཅན་ཐམས་ཅད་འོད་གསལ་སྟོང་པ་
ཆེན་པོ་འཇམ་[འབྱམས]ཀླས་པའི་ངང་ལས་རང་རིག་ཧཱུཾ། ཧྲཱིཿཡིག་དམར་པོ་
མེ་དཔུང་འབཪ་ བ་ ལྟ་བུར་གྱུར་པའི་ངང་ལས་སྣ་ཚོགས་ པད་ མ་ དང་ ཉི་ མ་
བདུད་བཞིའི་གདན་ལ་རང་རིག་ཧཱུཾ། ཧྲཱིཿཧྲཱིཿདེ་བབ་པ་ཡོངས་སུ་གྱུར་པ་ལས་
རང་ཉིད་ སྣང་བའི་ ཆ་དཔའ་ བོ་ རྟ་ མགྲིན་ སྐུ་ མདོག་ དམར་ ཞིང་ གཟི་ བརྗིད་
འབར་བ་ཞལ་མཆེ་བ་གཙིགས་ཤིང་སྤྱན་གསུམ་སྡང་མིག་ཉི་མ་ལྟར་འབར་བ།
སྨིན་མ་དང་སྨ་ར་ཨག་ཚོམ་མེ་ལྟར་མཆེད་ཅིང་འབར་བ། སྤྱི་གཙུག་ཏུ་རྟ་མགོ་
ལྗང་ཁུར་རྔོག་མ་ལེ་བརྒན་དབང་སྐད་འཚེར་བ། ཕྱག་གཡས་རྡོ་རྗེ་གྲི་གུག་
ནམ་མཁར་འཕྱར་ཞིང་གཡོན་ཐོད་པ་བདུད་བཞིའི་ཁྲག་དང་ཞག་གིས་བཀང་
བ་ཐུགས་ཀར་འཛིན་པས་ཡུམ་ལ་འཁྱུད་པ། དཔལ་དང་དུར་ཁྲོད་ཀྱི་ཆས་
ཐམས་ཅད་ཀྱིས་བརྒྱན་པ། ཞབས་དོར་སྟབས་སུ་བསྒྱིངས་པའི་པང་དུ་སྟོང་
པའི་མདངས་ཡུམ་རྡོ་རྗེ་ཕག་མོ་སྐུ་མདོག་དམར་མོ་རྩ་ཞལ་ཁྲོ་ཆགས་རྣ་ལྟག་
གཡས་སུ་ ཕག་ ཞལ་ ནག་པོ་ཁྲོ་ཞིང་ངུར་སྒྲ་འབྱིན་པ། ཕྱག་ གཡས་ གྲི་གུག་
གདེངས་ཤིང་གཡོན་ཐོད་ཁྲག་ཡབ་ཀྱི་མགུལ་ནས་འཁྱུད་པ་གཅེར་མོ། སྐྲ་གྲོལ་
བ། ཐོད་པའི་ཕྲེང་བས་བརྒྱན་པ། ཡབ་ཡུམ་ཡེ་ཤེས་ཀྱི་མེ་འོད་འབར་ཞིང་
འཁྲུགས་པའི་ཀློང་ན་གནས་པའི་དཔྲལ་བར་ཨོཾ། མགྲིན་པར་ཨཱཿ ཐུགས་
ཀར་ཧཱུཾ་གིས་མཚན་པར་གྱུར། ཨོྃ་བཛྲ་ཀྲོ་དྷ་ཧ་ཡ་གྀ་བ་ཧཱུཾ། ཕཊ། ཅེས་བཟླ་
བ་བདག་བསྐྱེད་དོ༎ བགེགས་གཏོར་སྤྱི་འགྲོ་ལྟར་བྱིན་གྱིས་རླབས་ཤིང་བཏང་
ལ་བཀའ་བསྒོ་བ་ནི། རོལ་མོ་དྲག་པོ་དང་བཅས་པ། ཧཱུཾ། ཧྲཱིཿ ང་ནི་དབང་
གི་ཁྲོ་བོ་ཆེ།། རྟ་མགྲིན་རྒྱལ་པོ་བགེགས་ཀྱི་གཤེད། གདམས་སྔགས་[ ངག]
ལས་ལ་མི་དབང་བའི༎ བགེགས་དང་ལོག་འདྲེན་དམ་སྲི་རྣམས།། མཆོད་
སྦྱིན་གཏོར་མ་འདི་འཁྱེར་ལ༎ གང་འདོད་གནས་སུ་ད་དེངས་ཤིག། གལ་ཏེ་

༄༅།ཞང་བློན་སྡེ་དགུའི་འཕྲིན་ལས་གནམ་ལྕགས་ཀྱི་འཁོར་ལོ་བསྒྱུར་བ།
3
མི་འགྲོ་འདུག་གྱུར་ན། དབང་ཆེན་ཁྲོས་པའི་ཕོ་ཉ་ཡིས༎ བགེགས་ཀྱི་ལུས་
སེམས་བརླག་པར་བྱེད། དེ་བས་དེངས་ཤིག་དགའ་བར་བྱོས། ཨོཾ་བཛྲ་ཀྲོ་དྷ་
ཧ་ཡ་གྀ་ཝ་ཀརྨ་ཀ་ར་སརྦ་བྷུ་ཏ་ཨུ་ཙ་ཏ་ཡ་ཧཱུཾ། ཕཊ།
མཚམས་བཅད་པ་ནི། ཨེ་མ་ང་ནི་རང་བྱུང་བ། མ་སྐྱེས་སྐྱེ་མེད་དབང་
གི་ལྷ༎ ཐུགས་སྲོག་ཧྲཱིཿཡི་སྤྲོ་བསྡུ་ལས། ཁྲོ་ཕོ་ཁྲོ་མོ་ཁྲོ་ཆུང་གི། ནམ་མཁའ་
ས་གཞི་བར་སྣང་ཁེངས། ཀུན་ཀྱང་མི་ཟད་མཚོན་ཆ་འཕེན༎ གྲི་གུག་རྡོ་རྗེ་
རིན་པོ་ཆེ།། པད་མ་རྒྱ་གྲམ་རལ་གྲི་སོགས༎ སྣ་ཚོགས་མཚོན་ཆའི་གུར་ཁང་
སྲ།། ཡེ་ཤེས་མེ་དཔུང་ཀུན་ནས་འབར།༎ བགེགས་ཀྱི་སྦྱོར་བ་མཚམས་ཆོད་
ཅིག། ཧྲཱིཿ མ་རང་རིག་[རིགས]གདོད་ནས་གཟུགས་འཛིན་བྲལ།། ང་དང་
བགེགས་ཀྱི་རྟོགས་པ་སྤངས།། ཐམས་ཅད་མཉམ་ཉིད་རང་སེམས་ཀློང་། དེ་
ལ་བགེགས་ཀྱིས་ཇི་ལྟར་འཚེ༎ ཆོས་སྐུ་ཡེ་འཚེམས་གདོད་ནས་གྲུབ། ཨ་ལ་ལ་
ཧོཿ ཅེས་བརྗོད་སྨན་རག་མཆོད་པ་རྣམས་བསང་སྦྱངས། སྟོང་པའི་ངང་ལས་
ཨ་ལས་ཐོད་པ་རབ་ཏུ་བརྗིད་པ་རྣམས་ཀྱི་ནང་དུ་ཧཱུཾ་ལས་མཆོད་ཡོན་ཞབས་
བསིལ་མེ་ཏོག་བདུག་སྤོས་སྣང་གསལ་དྲི་ཆབ་ཞལ་ཟས་ཀྱིས་ལྟམས་[གཏམས]
པ་དང་བདུད་རྩི་སྨན་གྱི་རྒྱ་མཚོ་རྩ་བརྒྱད་ཡན་ལག་སྟོང་དུ་སྦྱར་བའི་ར་ས་ཡ་ན་
རིགས་ལྔའི་རང་བཞིན་ཅན་དང་། དགྲ་བགེགས་བསྒྲལ་བའི་སྙིང་ཁྲག་རྒྱུ་རྐྱེན་
སྦྱར་བའི་རཀྟའི་རྒྱ་མཚོ་ཆེན་པོ། དམར་མོ་གི་ཇི་དེ་ཝ་རཀྟ་གསང་བའི་དམ་
རྫས་ཀྱི་བཅུད་དང་ལྡན་པ་དང་། གཏོར་མ་ཤ་ལྔ་བདུད་རྩི་ལྔའི་རང་བཞིན་
འདོད་ཡོན་དམ་རྫས་རྨད་དུ་བྱུང་བའི་མཆོད་རྫས་ཐམས་ཅད་ཀྱང་ཡེ་ཤེས་ཀྱི་
རོལ་པ་ཆེན་པོའི་རང་རྩལ་གྱི་རྣམ་པ་ལས་བྱུང་བ་ཉིད་དུ་གྱུར། ཨོཾ་བཛྲ་ཨརྦྷ་
ནས་ཤ་པྟའི་བར་དང་། པཉྩ་ཨ་མྲྀ་ཏ་མ་ཧཱ་རཀྟ་མ་ཧཱ་བ་ལིདྷ་ཨོཾ་ཨཱཿཧཱུྃ་ཧྲིཐཱ།
ཅེས་གསུམ་གྱིས་བྱིན་རླབས། བདུན་བསྐྱེད་པ་ནི། ཨོཾ་ཤུ་བྱ་བསངས། སྟོང་
པའི་ངང་ལས་རང་གི་མདུན་དུ་ཨེ་ལས་དྲག་པོ་ཆོས་ཀྱི་དབྱིངས་མཐིང་ནག་གྲུ་
གསུམ་འབར་བ། ནམ་མཁའ་དང་མཉམ་པའི་དབུས་སུ་པད་ཉི་དགྲ་བགེགས་

4
༄༅།།འབྲི་གུང་སྨན་རྩིས་ཕྱོགས་བསྒྲིགས།
ཕོ་མོ་བསྣོལ་བའི་གདན་ལ་མ་ཧཱ་ཀ་ལ་གནོད་སྦྱིན་ཆེན་པོ་ཞང་བློན་རྡོ་རྗེ་བདུད་
འདུལ་སྐུ་ མདོག་ མཐིང་ ནག་ རབ་ ཁྲོས་ འཇིགས་ རུང་ རྔམ་ པའི་ ལང་ ཚོ་ ཅན།
ཕྱག་གཡས་ནོར་བུས་ཡུ་བ་བྱས་པའི་གྲི་གུག་ནམ་མཁར་འཕྱར་ཞིང་གཡོན་ཐོད་
རློན་སྐྲ་ དང་ བཅས་ པའི་ ནང་ དུ་དགྲ་བགེགས་ཀྱི་ཙིཏྟས་གང་ བ་ ཐུགས་ ཀར་
བསྣམས་པ། དར་ནག་གི་འཇོ་[འཇོལ ] བེར་གསོལ་བ་མི་མགོ་སྐམ་རློན་གྱིས་
བརྒྱན་ཅིང་། ཙན་དན་གྱི་བདེ་ཆེན་སྐེད་ལ་འཆང་བ། མྱུར་མགྱོགས་ཀྱི་རྩལ་
ལྡན་རྟ་ནག་རྟིང་དཀར་རླུང་གི་ཤུགས་ཅན་ལ་བཞོན་པ། དེ་དག་གི་མདུན་དུ་
སྔགས་བསྲུང་ཨེ་ཀ་ཙ་ཏི་མཐིང་ནག་ཁྲོས་པ་སྤྱན་གསུམ་མཆེ་གཙིགས་ཁྲོ་མོའི་ཆ་
ལུགས་ཅན། གཡས་གྲི་གུག་དང་གཡོན་ཐོད་ཁྲག་ཐོགས་པ་དྲེའུ་གྭ་དམར་ལ་
བཅིབས་པའི་སྔ་ཤར་མཚོན་དྲུབ་དང་ཕྱི་ཤར་ནད་རྐྱལ་བཏགས་པ། སྤྱི་བོར་ཟླ་
ཚེས་དང་ལྟེ་བར་ཉི་མས་བརྒྱན་པ། མ་མོ་མཁའ་འགྲོའི་ཚོགས་ཀྱིས་བསྐོར་ཅིང་
མེ་རླུང་དམར་ནག་འཚུབ་མའི་ནང་དུ་བཞུགས་པ། གཡས་སུ་ཁྱབ་འཇུག་ཆེན་
པོ་ར་ཧཱུ་ལ་དུད་ཁ་ལུས་སྟོད་ཁྲོ་བོ་དབུ་དགུ་བྱ་རོག་གི་ཞལ་ཅན་དང་བཅས་པ་སྐུ་
སྨད་དུག་སྦྲུལ་དུ་འཁྱིལ་བ། གཡས་སྦྲུལ་ཞགས་དང་གཡོན་རྭ་ཡི་མདའ་གཞུ་
ཐོགས་པ་འཇིགས་རུང་མིག་སྟོང་འབར་བ་ཆུ་སྲིན་མགོ་དགུ་ལ་བཞོན་པ། སྡེ་
བརྒྱད་བྲན་དུ་འཁོལ་བ། སྤྲིན་ནག་གི་ཀློང་ན་གནས་པ། རྒྱབ་ ཏུ་ མཁའ་
འགྲོའི་གཙོ་མོ་ཅེ་སྤྱང་རབ་ཏུ་ཁྲོས་པའི་གདོང་ཅན་ཁྲག་རལ་སྤྲུག་པས། དགྲ་
བགེགས་ལ་ནད་ཡམས་ཀྱི་སྐལ་པ་འབེབ་པ། གཅེར་མོ་ནུ་མ་འཕྱང་བ། ཕྱག་
བཞིའི་གཡས་གཉིས་གྲི་གུག་དང་དགྲ་ཟོར། གཡོན་གཉིས་ཐོད་ཁྲག་དང་རྒྱུ་
ཞགས་མི་མགོ་འཕྱར་ཞིང་དུར་བྱ་མགོ་དགུ་ལ་བཞོན་པ་དུར་ཁྲོད་ཡོངས་ཀྱི་
བདག་མོར་གྱུར། གཡོན་དུ་གནོད་སྦྱིན་བཤན་པ་དམར་པོ་ཁྲག་གི་མདོག་ཅན་
སྟག་གདོང་རབ་ཏུ་ཁྲོས་པ། ཕྱག་གཡས་ཟངས་གྲི་འབར་བས་དགྲ་སྲོག་གཅོད་
ཅིང་གཡོན་དགྲ་སྙིང་དང་རྒྱུ་མ་དྲོན་མོ་ཐོགས་པ། མི་སྙིང་གི་ཕྲེང་བས་ལུས་
བརྒྱན་པ། གཡུ་འབྲུག་རྔམ་པ་ལ་བཞོན་པ། རང་འདྲའི་སྤྲུལ་པ་གྲངས་མེད་

༄༅།ཞང་བློན་སྡེ་དགུའི་འཕྲིན་ལས་གནམ་ལྕགས་ཀྱི་འཁོར་ལོ་བསྒྱུར་བ།
5
པས་བསྐོར་བ་སྟོང་གསུམ་གྱི་བདག་པོར་གྱུར། མདུན་གཡས་ཀྱི་མཚམས་སུ་
དམ་ཅན་སྲོག་གི་སྤུ་གྲི་མཐིང་ནག་རབ་ཏུ་ཁྲོ་ཞིང་འཇིགས་པའི་གཟུགས་ཅན་
སྲིན་པོའི་ཞལ་རྔམ་བརྗིད་འབར་ཞིང་གཡོ་བ། གཡས་ལྕགས་ཀྱུ་དང་སྤུ་གྲི།
གཡོན་ཐོད་པ་དམ་ཉམས་པའི་གློ་སྙིང་གིས་གང་བ་ཐོགས་པ། དར་ནག་གི་
འཇོལ་བེར་གསོལ་ཞིང་མི་མགོའི་ཕྲེང་བས་བརྒྱན་པ། སེང་ཆེན་ཁ་གདངས་
ཁྲོས་པ་ལ་བཞོན་ནས་སྐྱེ་འགྲོ་ཡོངས་ཀྱི་སྲོག་གི་བདག་པོ་བྱེད་པ། གཡས་རྒྱབ་
ཀྱི་ མཚམས་ སུ་ སྲིན་ པོ་ དགྲ་ དུཪ་ འཇིགས་ བྱེད་ དམར་ ནག་ ཁྲོ་ གཏུམ་ རབ་
འཇིགས་ཞལ་བགྲད་པའི་ཡས་ཀྱི་མཆེ་བ་བྲང་གི་ལྷེན་སྣ་དང་། མས་ཀྱི་མཆེ་བ་
དཔྲལ་དབྱིངས་སུ་གཟིངས་[གཟེངས]པ། མི་རོ་ཆོམ་ཆོམ་དུ་ཟ་བའི་སྤྱི་བོར་
སྤྱང་མོ་ཁ་གདངས་པས་ང་རོ་སྒྲོག་པ། གཡས་རལ་གྲི་ནམ་མཁར་འཕྱར་ཞིང་
གཡོན་རྩེ་གསུམ་དང་རྒྱུ་ཞགས་ཐོགས་པ། མི་ལྤགས་རློན་པ་གྱོན་ནས་རོ་ལངས་
མགོ་དགུ་ལ་བཞོན་པ། ཀེང་རུས་གྲངས་མོད་པས་བསྐོར་ཞིང་། ཕྱོགས་བཅུའི་
གྲོགས་ཀྱི་གཤེད་མ་ཆེན་པོ་བྱེད་པ། རྒྱབ་གཡོན་གྱི་མཚམས་སུ་བདུད་མོ་ཤནྟི་
རོ་ཟན་མ་དུད་ཁ་རབ་ཏུ་ཁྲོས་ཤིང་མི་སྡུག་འཇིགས་སུ་རུང་བ་བྱ་རྒོད་ཀྱི་གདོང་
པ་ཅན་ མཆེ་ གཙིགས་ སྤྱན་ དམར་ ཁྲག་ གི་ རལ་ པ་ སྤྲུག་ ཅིང་ ནུ་ མ་ འཕྱང་ བ།
ཕྱག་གཡས་ རྒྱུ་ ཞགས་ དང་ དགྲ་ སྟ་འཕྱཪ་ ཞིང་། གཡོན་ཙིཏྟ་ བསྣམས་ ནས་
ལྕགས་སྤྱང་མགོ་དགུ་ལ་བཞོན་པ། དགྲ་བགེགས་མ་ལུས་སྐད་ཅིག་ལ་བསྒྲོལ་བ།
གཡོན་མདུན་གྱི་མཚམས་སུ་སྲོག་བདག་ཧབ་སེ་དུག་ཧ་ལའི་མདོག་ལྟར་གནག་
པ་རབ་ཁྲོས་འཇིགས་རུང་ཞལ་གཅིག་པ། སྤྱི་བོར་ཁྲའི་མགོ་བོར་ཆེར་རྒོད་པ།
ཕྱག་བཞིའི་དང་པོ་གཉིས་མདུང་དང་དུག་རྐྱལ། འོག་མ་གཉིས་མི་མགོ་རློན་པ་
དང་ཕུར་པ་ཐོགས་ནས་དྲེད་མོ་མགོ་དགུ་ལ་བཞོན་པ། དམ་ཉམས་ཐམས་ཅད་
ཀྱི་གཤེད་མར་གྱུར། དེ་ཐམས་ཅད་ཀྱང་ཉི་མ་འབུམ་གྱི་གཟི་འོད་ལྟར་འབར་
བ། ཁྲོ་གཏུམ་རྔམ་འཇིགས་མ་རུངས་པ། སྙིང་རྗེ་མེད་ཅིང་གསོད་ལ་དགའ་
བ། མིའི་ཤ་ཁྲག་ལ་དགའ་ཞིང་གསུར་ཆེན་གྱི་དྲི་ཚོར་བ་ཙམ་གྱིས་རྐན་སྡེབ་

6
༄༅།།འ བྲི་གུང་སྨན་རྩིས་ཕྱོགས་བསྒྲིགས།
ཅིང་བཟོད་རླག་[ གླགས] མེད་པ་སྐད་ཅིག་རེ་རེ་ལའང་སྤྲུལ་པ་དང་། ཡང་
སྤྲུལ། ཉིང་སྤྲུལ་ཕོ་ཉ་ཉི་ཟེར་གྱི་རྡུལ་གྱི་གྲངས་ལས་འདས་པ་ཕྱོགས་བཅུར་
འགྱེད་ནུས་པ། ཁམས་གསུམ་སྲིད་གསུམ་ཐམས་ཅད་ཉུལ་ཞིང་ལེགས་ཉེས་ཀྱི་
སྟངས་འཛིན་དམ་ཚིག་གིས་རྗེས་གཅོད། བསྟན་དགྲ་གདུག་པ་ཐམས་ ཅད་
ཐལ་བའི་རྡུལ་དུ་བརློག་པར་བྱེད་ཅིང་རྣལ་འབྱོར་སྒྲུབ་པ་པོ་ཡི་བཀའ་ཉན་
གསུང་སྡོད་ཅི་བཅོལ་ལས་ཀྱི་ཕོ་ཉ་ཐོགས་རྡུག་[རྡུགས]མེད་པར་གྱུར། བདག་
ཉིད་ཡི་དམ་དུ་གསལ་བའི་ཐུགས་ཀའི་ས་བོན་དང་མདུན་བསྐྱེད་གཙོ་འཁོར་
རྣམས་ཀྱི་གནས་གསུམ་ནས་འདི་ཚོར་འཕྲོས་པས་རང་རང་གི་གནས་ནས་སྔོན་
གྱི་དམ་ཚིག་རྗེས་སུ་དྲན་པའི་དབང་སྐད་ཅིག་ལ་གློག་འཁྱུད་པ་ལྟར་གཤེགས་
ཤིང་སྤྱན་དྲངས་པར་གྱུར་པ་བསམ་ལ་གསུར་ཆེན་གྱི་དུད་པ་བཏང་། རོལ་མོ་
དང་བཅས་གདུང་བའི་དབྱངས་ཀྱིས་སྤྱན་དྲངས་པ་ནི། ཧཱུཾ་ཧཱུཾ། དད་པ་དང་
ནི་དམ་ཚིག་གིས༎ ཚུར་གཤེགས་བཀའ་བསྲུང་སྤྱན་འདྲེན་ནོ།། སྟོབས་ལྡན་
སྡེ་དགུ་འཁོར་དང་བཅས༎ མཆོད་པའི་གནས་འདིར་གཤེགས་སུ་གསོལ༎ ས་
མ་ཡ་ཛཿཛཿ ཧཱུཾ། དུར་ཁྲོད་རབ་འཇིགས་གཞལ་ཡས་འདིར༎ ཤ་ཁྲག་རྒྱ་
མཚོ་འཁྱིལ་བའི་ཀློང་།། བསྟན་བཤིག་མ་རུང་བསྒྲལ་བའི་སྟེང་།། བཀའ་སྲུང་
འཁོར་བཅས་བཞུགས་སུ་གསོལ། ས་མ་ཡ་སྟེ། ཧཱུཾ། སངས་རྒྱས་བསྟན་པ་
བསྲུང་བའི་ མཐུ་རྩལ་ ཅན།། འཇིག་རྟེན་འདས་ཀྱང་ འཁོར་ བའི་ ཆ་ ལུགས་
འཛིན། དུས་ལ་མི་འདའ་དམ་ཉམས་སྙིང་འབྱིན་པ།། དོན་དམ་ཆོས་སྐྱོང་
རྣམས་ལ་ཕྱག་འཚལ་བསྟོད༎ ཨ་ཏི་སུ་ཧོཿ ཧཱུཾ། ཞིང་བཅུ་བསྒྲལ་བའི་ཁྲག་
རྣམས་ མཚོ་ ཆེན་ འཁྱིལ།། དབང་ པོ་ རྣམ་ ལྔའི་ མེ་ ཏོག་ བཅལ་ དུ་ བཀྲམ༎
གསུར་ཆེན་བདུག་སྤོས་དུད་པ་སྤྲིན་ལྟར་གཏིབས། ཞུ་ཆེན་སྣང་གསལ་མར་མེ་
ཉི་བས་གསལ༎ རྡོ་རྗེ་དྲི་ཆུས་བྱུགས་པའི་རྫིང་བུས་མཛེས།། དོན